Long daerekta. Blong Jedutun.* Singsing blong Deved.62 Yes, mi mi* stap kwaet nomo mi wet long God.Rod blong sevem mi i kam long God.+2 Yes, hem i olsem bigfala ston blong mi mo i sevia blong mi, mo i sefples blong mi.*+Bambae i no gat wan samting i save muvmuvum mi bitim mak.+3 ?Bambae yufala i stap atakem wan man blong kilim hem i ded, gogo kasem wetaem?+Yufala evriwan i denja tumas olsem wan wol we i lei, wan stonwol we i rere blong foldaon.*4 From oli stap toktok tugeta blong kikimaot hem long hae posisen* blong hem.Oli glad tumas blong giaman.Long maot blong olgeta, oli blesem man, be insaed long olgeta, oli stap singaot trabol.+ (Selah)5 Yes, mi mi stap kwaet nomo mi wet* long God+From we hop blong mi i kamaot long hem.+6 Yes, hem i olsem bigfala ston blong mi mo i sevia blong mi, mo i sefples blong mi.Bambae i no gat wan samting i save muvmuvum mi.+7 Mi mi dipen long God blong i sevem mi, mo i givim glori long mi.God nao i strongfala ston blong mi, mo i ples blong haed blong mi.+8 Olgeta, yufala i mas trastem hem oltaem.Long fes blong hem, yufala i talemaot olgeta samting we i stap long hat blong yufala.+God i ples blong haed blong yumi.+ (Selah)9 Ol pikinini blong man oli olsem win blong maot,Ol pikinini blong man oli olsem wan giaman samting.+Taem man i putum olgeta wanples long skel, win blong maot i hevi moa bitim olgeta.+10 Yufala i no mas trastem fasin ya we man i fosem narafala blong karemaot samting blong hemO yufala i putum hop long fasin blong stil, we i olsem giaman hop.Sipos ol sas samting blong yufala oli stap kam plante moa, yufala i no mas putum hat blong yufala long hem.+11 God i toktok wan taem finis, yes, mi harem hem i talem tu taem se:Paoa ya i blong God.+12 Mo tu, fasin blong lavem man oltaem, i blong yu Jehova,+From yu yu stap givim pei long ol man wanwan stret folem ol wok blong olgeta.+
tpi_Latn